stanford-oval/wikipedia huggingface dataset:
แสงมณี ส.เทียนโพธิ์

| แสงมณี ส> เทียนโพธิ์ |
| --- | --- |
เกิด: พงศกร สิทธิเดช 20 มีนาคม พ.ศ. 2540 (27 ปี)
สัญชาติ:  ไทย
แสงมณี สวนอาหารสุขใดไหนเล่า มีชื่อจริงคือ พงศกร สิทธิเดช เกิดเมื่อวันที่ 20 มีนาคม พ.ศ. 2540 เป็นชาวอำเภอมัญจาคีรี จังหวัดขอนแก่น เป็นทั้งนักมวยไทยและนักมวยสากลสมัครเล่นชาวไทย
แสงมณีเริ่มชกมวยเมื่ออายุ 7 ขวบ โดยบิดาของเขาเคยเป็นนักมวยไทยมาก่อน ในชื่อ เพลงศึก สุรสีห์ปียะ โดยบิดาของเขาได้ถ่ายทอดทักษะมวยไทยให้เขา เคยเดินสายชกตามที่ต่างๆ โดยเป็นนักมวยที่คว้าเงินเดิมพันมากที่สุดทั้งๆที่น้ำหนักยังน้อยแค่ 25 กิโลกรัม
แสงมณีเริ่มมีชื่อเสียงเมื่อ พลตำรวจตรี ดร. เสวก ปิ่นสินชัย โปรโมเตอร์เจ้าของรายการศึกอัศวินดำ ที่ถ่ายทอดสดทางสถานีโทรทัศน์โมเดิร์นไนน์ นำแสงมณีมาสร้างสรรค์โดยจัดชกในมวยรอบ "ทารกเงินล้าน" และสามารถคว้าแชมป์มวยรอบนั้นมาได้
แสงมณีพัฒนาฝีมือขึ้นเรื่อยๆ จนสามารถสร้างชื่อในเวทีมวยมาตรฐานในกรุงเทพมหานครได้ บิดาจึงนำแสงมณีไปให้พันตำรวจโทสุทธิชัย เทียนโพธิ์ เป็นผู้ดูแล พร้อมทั้งส่งแสงมณีเข้าเรียนที่โรงเรียนมัธยมนาคนาวาอุปถัมภ์ โดยทุกครั้งที่แสงมณีชกจะทำการซ้อมที่ค่ายมวย 13 เหรียญพระรามเก้า พร้อมกันนั้นแสงมณีได้พัฒนาฝีมือจนผงาดเป็นนักมวยไทยค่าตัวเงินแสน เคยครองแชมป์มวยไทย 4 รุ่นด้วยกัน (ลุมพินี 1 รุ่น ราชดำเนิน 3 รุ่น) ในระยะเวลาไม่ถึง 10 เดือน
หลังจากประสบความสำเร็จในแบบมวยไทย แสงมณีหันไปชกมวยสากลสมัครเล่นให้กับทีมชาติไทย โดยในรายการมวยสากลสมัครเล่นชิงชนะเลิศแห่งเอเชีย 2014 แสงมณีตกรอบ 8 คนสุดท้าย ทำให้แสงมณีหันไปชกมวยไทยต่อ โดยสามารถคว้าแชมป์มวยรอบ 4 คน รายการคิงส์ไฟต์เตอร์ ในรายการ ศึกลุมพินีแชมเปียนเกริกไกร นัดปฐมฤกษ์ของสนามมวยเวทีลุมพินีแห่งใหม่ รามอินทรา เมื่อวันที่ 28 กุมภาพันธ์ พ.ศ. 2557
เมื่อวันที่ 1 ธันวาคม พ.ศ. 2557 แสงมณีขึ้นชกในรายการศึกวันทรงชัยที่เวทีมวยราชดำเนินกับ ธนญชัย ท.แสงเทียนน้อย ซึ่งเคยเจอกันมาแล้ว 3 ครั้ง โดยครั้งนี้ธนญชัยเป็นฝ่ายชนะคะแนน และหลังการชกวันนั้น แสงมณีได้หมดสติขึ้นมาจนต้องนำตัวส่งโรงพยาบาล ซึ่งเชื่อว่าน่าจะถูกวางยา
เกียรติประวัติ

แชมป์รุ่นมินิมั่มเวท สนามมวยเวทีลุมพินี (พ.ศ. 2555)
แชมป์รุ่นไลต์ฟลายเวท เวทีมวยราชดำเนิน (พ.ศ. 2555)
แชมป์รุ่นฟลายเวท เวทีมวยราชดำเนิน  (พ.ศ. 2555)
แชมป์รุ่นซูเปอร์ฟลายเวท เวทีมวยราชดำเนิน (พ.ศ. 2556)
แชมป์มวยรอบ 4 คน คิงส์ไฟเตอร์ สนามมวยเวทีลุมพินี (28 กุมภาพันธ์ พ.ศ. 2557)
เยาวชนดีเด่นด้านกีฬาจากเขตสวนหลวง และเยาวชนดีเด่นด้านกีฬาจากกรุงเทพมหานคร (พ.ศ. 2555)
เยาวชนต้นแบบมวยไทยจากสมาคมผู้สื่อข่าวอาชญากรรมแห่งประเทศไทย (พ.ศ. 2556)
โรงเรียนทัพทันอนุสรณ์

| โรงเรียนทัพทันอนุสรณ์ Thapthan Anusorn School Thapthan Anusorn School> ที่ตั้ง |
| --- | --- |
98 หมู่ 1 ตำบลท่าบ่อ อำเภอท่าบ่อ จังหวัดหนองคาย 43110
ข้อมูล
ชื่ออื่น: ท.อ.ส. / T.O.S.
ประเภท: โรงเรียนมัธยมศึกษา
สถาปนา: 29 กรกฎาคม 2511
หน่วยงานกำกับ: สำนักงานเขตพื้นที่การศึกษามัธยมศึกษา เขต 21
รหัส: 1061700263
ผู้อำนวยการ: นายวียุทธ ชานัย
สี:    ฟ้า-เหลือง
เพลง: มาร์ชทัพทันอนุสรณ์ มาร์ชมดแดง รำวงมดแดง
เว็บไซต์: www.thapthan.ac.th
โรงเรียนทัพทันอนุสรณ์ เป็นโรงเรียนมัธยมศึกษาประจำอำเภอท่าบ่อ หนองคาย อยู่ในสังกัดสำนักงานเขตพื้นที่การศึกษามัธยมศึกษา เขต 21
ทำเนียบผู้บริหาร

| ที่ | ชื่อ - สกุล | ตำแหน่ง | วันที่ดำรงตำแหน่ง |
| --- | --- | --- | --- |
| 1 | นายเสวก ใหลสกุล | •ครูใหญ่ •อาจารย์ใหญ่ | •26 ส.ค. 2511 •1 ต.ค. 2511 |
| 2 | นายเสถียร กองแม่ | อาจารย์ใหญ่ | 1 พ.ย. 2524 |
| 3 | นายนิวัฒน์ รังษิมาศ | •อาจารย์ใหญ่ •ผู้อำนวยการ | •1 ต.ค. 2525 •18 เม.ย. 2535 |
| 4 | นายจักรกฤษ แย้มสรวล | ผู้อำนวยการ | 1 ต.ค. 2535 |
| 5 | นายประเสริฐ เกษตรเอี่ยม | ผู้อำนวยการ | 24 ธ.ค. 2541 |
| 6 | ว่าที่ ร.ต.ธวัชชัย ชาญกูล | ผู้อำนวยการ | 16 มี.ค. 2545 |
| 7 | นางนภาลัย สงวนวงษ์ | ผู้อำนวยการ | 1 ธ.ค. 2554 |
| 8 | นายวิรัช วิริยาภรณ์ประภาส | ผู้อำนวยการ | 11 พ.ย. 2558 |
| 9 | นายวีรยุทธ ชานัย | ผู้อำนวยการ | 12 ต.ค. 2562 |
เหรียญ 1 สตางค์

| --- | --- |
ประเทศไทย
มูลค่า: 0.01 บาท
น้ำหนัก: 0.5 g
เส้นผ่านศูนย์กลาง: 15 mm
ขอบ: เรียบ
ส่วนประกอบ: อะลูมิเนียม 2530 - 2550: 97.5% Al, 2.5% Mg 2551 - ปัจจุบัน: 99% Al
ปีที่ผลิตเหรียญ: 2451 – ปัจจุบัน
หมายเลขบัญชี: -
ด้านหน้า
การออกแบบ: พระบาทสมเด็จพระวชิรเกล้าเจ้าอยู่หัว
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
ด้านหลัง
การออกแบบ: อักษรพระปรมาภิไธย วปร ภายใต้พระมหาพิชัยมงกุฎ
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
เหรียญ 1 สตางค์ เป็นเหรียญของสกุลเงินบาท ที่ใช้ในประเทศไทย มีการผลิตมาใช้งานหลายรุ่นหลายสมัย
เหรียญ 1 สตางค์รุ่นปัจจุบัน (พ.ศ. 2530 — พ.ศ. 2560)

เหรียญ 1 สตางค์ที่ผลิตใช้งานในปัจจุบัน ด้านหน้าเป็นภาพพระบรมฉายาลักษณ์ของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ ออกใช้ครั้งแรกในปี พ.ศ. 2561 เหรียญ 1 สตางค์นี้ เป็นเหรียญนี้ไม่ได้ออกใช้หมุนเวียนทั่วไป แต่ใช้ภายในธนาคารเท่านั้น
ในปี พ.ศ. 2539 รูปแบบของเหรียญ 1 สตางค์ที่ผลิต เปลี่ยนเป็นรูปแบบเหรียญที่ระลึก พระราชพิธีกาญจนาภิเษก จึงไม่มีการผลิตเหรียญในรูปแบบปกติ
ในปี พ.ศ. 2552 กรมธนารักษ์ประกาศใช้เหรียญกษาปณ์หมุนเวียนชุดใหม่เพื่อปรับต้นทุนการผลิตและทำให้ยากต่อการปลอมแปลง โดยเหรียญ 1 สตางค์มีการปรับส่วนประกอบ จากอะลูมิเนียม 97% เป็นอะลูมิเนียม 99% โดยที่มีขนาดและน้ำหนักเหรียญคงเดิม ส่วนลวดลายมีเปลี่ยนภาพด้านหน้าเหรียญเป็นภาพพระบรมฉายาลักษณ์ของ พระบาทสมเด็จพระเจ้าอยู่หัวภูมิพลอดุลยเดช พระชนมายุใกล้เคียงปัจจุบันมากขึ้น โดยเริ่มปรากฏในเหรียญที่ระบุ พ.ศ. 2551 เป็นต้นไป
ในปี พ.ศ. 2561 รูปแบบของเหรียญ 1 สตางค์ที่ผลิต เปลี่ยนเป็นรูปแบบเหรียญที่ระลึก มหาวชิราลงกรณ จึงไม่มีการผลิตเหรียญในรูปแบบปกติ
เหรียญ 1 สตางค์ในอดีต > เหรียญกษาปณ์หมุนเวียน รัชกาลที่ 9 พ.ศ. 2530-2560

ด้านหน้า
ด้านหลัง
เหรียญกษาปณ์หมุนเวียนราคา 1 สตางค์ รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของ พระเจดีย์วัดพระธาตุหริภุญชัย ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2530
เหรียญหนึ่งสตางค์ (สตางค์แดง) พ.ศ. 2480 ด้านหน้า
เหรียญหนึ่งสตางค์ ด้านหลัง
ดูเพิ่ม

บาท
ไม่มีวันก้มหัวให้

ไม่มีวันก้มหัวให้　(絕不低頭)　เป็นนิยายกำลังภายใน ที่แต่งโดย　โกวเล้ง(古龍)ตีพิมพ์ครั้งแรกในปี ค.ศ. 1975
เออิจิ โมริยามะ

| เออิจิ โมริยามะ |
| --- | --- |
森山 栄治
เกิด:  (1976-10-03) 3 ตุลาคม ค.ศ. 1976 (48 ปี) จังหวัดนางาซากิ, ประเทศญี่ปุ่น
ชื่ออื่น: Sexy
อาชีพ: นักแสดง, นักพากย์
ปีปฏิบัติงาน: ค.ศ. 2000 - ปัจจุบัน
ตัวแทน: Sun Music Group
ส่วนสูง: 177 เซนติเมตร (5 ฟุต 10 นิ้ว)
เว็บไซต์: Official profile
เออิจิ โมริยามะ (ญี่ปุ่น: 森山 栄治; โรมาจิ: Moriyama Eiji; เกิดวันที่ 3 ตุลาคม ค.ศ. 1976) เป็นนักแสดงชาวญี่ปุ่นที่เป็นที่รู้จักจากบทละครเวที ปัจจุบันอยู่ในกลุ่ม *pnish* ของ Sun Music Group
ผลงานละครเพลง

เท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น ทาเคชิ โมโมะชิโร่)
The Prince of Tennis Musical (2003)
The Prince of Tennis Musical: Remarkable 1st Match Fudomine (2003–2004)
The Prince of Tennis Musical: Dream Live 1st (2004)
The Prince of Tennis Musical: More Than Limit St. Rudolph Gakuen (2004)
The Prince of Tennis Musical: Side Fudomine ~Special Match~ (In Winter of 2004-2005)
The Prince of Tennis Musical: Dream Live 7th (2010)
ร็อก มิวสิเคิล บลีช
Rock Musical Bleach: (2005) - อาบาราอิ เร็นจิ
Rock Musical Bleach: ไซเอ็น (2006) - อาบาราอิ เร็นจิ
Rock Musical Bleach: ดวงจันทร์สีเลือด (2006) - อาบาราอิ เร็นจิ
Rock Musical BLEACH: บังไค โชว์ โค้ด 001 - อาบาราอิ เร็นจิ
Rock Musical BLEACH: สวรงสวรรค์สีฟ้าที่ไร้เมฆ - อาบาราอิ เร็นจิ
Rock Musical BLEACH: บังไค โชว์ โค้ด 002 - อาบาราอิ เร็นจิ
Rock Musical BLEACH: เดอะ ออล - อาบาราอิ เร็นจิ
Rock Musical BLEACH: บังไค โชว์ โค้ด 003 - อาบาราอิ เร็นจิ
ผลงานอื่นบนเวที
Various Shiro x Kuro productions, as a member
Various *pnish* productions, as a member and producer
Waga Machi
Towering Life
Comic Jack as Rascal
OH! BABY as Eiji Sawamura
Moeyo Ken
Hallelujah as Eiji
ZIPPER
Angela
Jump Festa Stage One Piece as Roronoa Zoro
Ending Note: Yuruka na Zetsubou
bambino
Den'en no Shisu
30
bambino 2
Sukedachi
abbey
bambino+
Shin Ugetsu Monogatari
31
bambino 0
Every Little Thing
ซามูไรเซเว่น
ภาพยนตร์

The Prince of Tennis (film) (2006) รับบท เก็นอิจิโร่ ซานาดะ
Waterboys (film) (2001) เป็น กัปตันทีมบาสเก็ตบอล
ผลงานการพากษ์ > อนิเมะ

Dr. Rin ni Kiitemite! (TV) รับบท คันซากิ โคมิ
อายชีลด์ 21 (TV) รับบท โคทาโร่ (ตอนที่ 43)
Good Morning Call (OAV) รับบท อุเอฮาระ ฮิซาชิ
ปริ๊นซ์ ออฟ เทนนิส (series & OVAs) รับบท อิบุ ชินจิ
ปริ๊นซ์ ออฟ เทนนิส: Atobe's Gift (movie) รับบท อิบุ ชินจิ
ผลงานการพากษ์ > เกม

เก็ตแบ็คเกอร์ (อย่างนี้ต้องเอาคืน) รับบท มิโด้ บัน
The Prince of Tennis series รับบท อิบุ ชินจิ
The Prince of Tennis: SWEAT&TEARS รับบท โทโด เค็นโกะ, อิบุ ชินจิ
แหล่งข้อมูลอื่น

*pnish* profile
Sun Music profile เก็บถาวร 2020-10-20 ที่ เวย์แบ็กแมชชีน
Official blog
เออิจิ โมริยามะ ที่เอกซ์ (ทวิตเตอร์)
แอร์เออแอร์ สายเซ

แอร์เออแอร์ สาย C เป็นเส้นทางรถไฟฟ้าแอร์เออแอร์ในกรุงปารีส ประเทศฝรั่งเศส สีประจำเส้นทางคือสีเหลือง ปัจจุบันมีการดำเนินการโดยแอ็สแอนเซแอ็ฟ (SNCF) วิ่งจากเขตชานเมืองทางตะวันตกเฉียงเหนือที่สถานีปงตวซ (C1) ไปยังชานเมืองตะวันออกเฉียงใต้ ที่สถานีมาซี-ปาแลโซ (C2)
ดูเพิ่ม

รายชื่อสถานีรถไฟฟ้าแอร์เออแอร์
แหล่งข้อมูลอื่น

RATP official website เก็บถาวร 2008-12-25 ที่ เวย์แบ็กแมชชีน (in French)
RATP English speaking website
Interactive Map of the RER (from RATP's website)
Interactive Map of the Paris métro (from RATP's website)
Mobidf website, dedicated to the RER (unofficial)[ลิงก์เสีย] (in French)
Metro-Pole website, dedicated to Paris public transports (unofficial) เก็บถาวร 2005-12-08 ที่ เวย์แบ็กแมชชีน (in French)
ไม่ครบห้า

| ไม่ครบห้า   |
| --- | --- |

ผู้ประพันธ์: โอโตทาเกะ ฮิโรทาดะ
ชื่อเรื่องต้นฉบับ: 五体不満足
ผู้แปล: พรอนงค์ นิยมค้า
ประเภท: วรรณกรรมเยาชน
สำนักพิมพ์: สำนักพิมพ์ ส.ส.ท. เยาวชน
ไม่ครบห้า (ญี่ปุ่น: 五体不満足; โรมาจิ: Gotaifumanzoku) เป็นหนังสือแปล เขียนโดย โอโตทาเกะ ฮิโรทาดะ แปลเป็นภาษาไทยโดย พรอนงค์ นิยมค้า จัดพิมพ์โดย สำนักพิมพ์ ส.ส.ท. เยาวชน
เรื่องราวในหนังสือ เกี่ยวกับชีวิตจริงของผู้เขียน ซึ่งเกิดมาไม่มีแขนขา ต้องนั่งเก้าอี้ล้อไฟฟ้ามาตั้งแต่เด็ก แต่ไม่ได้รู้สึกว่า ความพิการนั้นจะเป็นอุปสรรคในการดำเนินชีวิตเลย ผู้เขียนเล่าเรื่องตั้งแต่เพิ่งเกิดมาลืมตาดูโลก จนกระทั่งโต
แอร์เออแอร์ สายเออ

แอร์เออแอร์ สายเออ (RER E) เป็นเส้นของรถไฟฟ้าแอร์เออแอร์ กรุงปารีส ประเทศฝรั่งเศส วิ่งจากสถานีโอสมาน – แซ็ง-ลาซาร์ (E1) ไปยังสถานีแชล-กูร์แน (E2) และสถานีตูร์น็อง (E4) ปัจจุบันดำเนินการโดย SNCF
แหล่งข้อมูลอื่น > อังกฤษ

RATP's English-language website
RATP's interactive map of the RER
RATP's interactive map of the Paris métro
แหล่งข้อมูลอื่น > ฝรั่งเศส

RATP official website เก็บถาวร 2008-12-25 ที่ เวย์แบ็กแมชชีน
Mobidf website, dedicated to the RER (unofficial)[ลิงก์เสีย]
Metro-Pole website, dedicated to Paris public transports (unofficial) เก็บถาวร 2005-12-08 ที่ เวย์แบ็กแมชชีน
แอร์เออแอร์ สายเบ

แอร์เออแอร์ สาย B เป็นหนึ่งในห้าเส้นทางของรถไฟฟ้าแอร์เออแอร์ กรุงปารีส ประเทศฝรั่งเศส โดยเปิดให้บริการครั้งแรกในวันที่ 9 ธันวาคม ค.ศ. 1977 ระยะทางรวม 80 กิโลเมตร (50 ไมล์) 47 สถานี ผู้โดยสาร 165,100,000 เที่ยวคนต่อปี
ดูเพิ่ม

รายชื่อสถานีรถไฟฟ้าแอร์เออแอร์
แหล่งข้อมูลอื่น

RATP official website เก็บถาวร 2008-12-25 ที่ เวย์แบ็กแมชชีน (in French)
RATP website in English
Interactive Map of the RER (from RATP's website)
Interactive Map of the Paris métro (from RATP's website)
Mobidf website, dedicated to the RER (unofficial)[ลิงก์เสีย] (in French)
Metro-Pole website, dedicated to Paris public transports (unofficial) เก็บถาวร 2005-12-08 ที่ เวย์แบ็กแมชชีน (in French)
โรงพยาบาลลาดพร้าว

| โรงพยาบาลลาดพร้าว |
| --- | --- |

ภูมิศาสตร์
ที่ตั้ง: 2699 ถนนลาดพร้าว 95–97 แขวงคลองเจ้าคุณสิงห์ เขตวังทองหลาง กรุงเทพมหานคร 10310, ประเทศไทย
หน่วยงาน
ประเภท: โรงพยาบาลเอกชน
บริการสุขภาพ
แผนกฉุกเฉิน: มี
จำนวนเตียง: 206 เตียง
ประวัติ
เปิดให้บริการ: 14 กุมภาพันธ์ พ.ศ. 2536
ลิงก์
เว็บไซต์: ladpraohospital.com/th/
บริษัท โรงพยาบาล ลาดพร้าว จำกัด (มหาชน) (ย่อ LPH) เป็นบริษัทที่ดําเนินธุรกิจสถานพยาบาลเอกชนประเภทรับผู้ป่วยไว้ค้างคืน โดยใช้ชื่อว่า "โรงพยาบาลลาดพร้าว" รวมถึงธุรกิจอื่น ได้แก่ธุรกิจให้บริการทางการแพทย์ ธุรกิจให้บริการตรวจวิเคราะห์ ทดสอบ และวิจัยด้านอาหาร ผลิตผลการเกษตร และยา ธุรกิจสนับสนุนการให้บริการทางการแพทย์และการพัฒนาธุรกิจ และธุรกิจให้บริการห้องปฏิบัติการ วิเคราะห์ และตรวจวิจัยทางการแพทย์
โรงพยาบาลลาดพร้าวก่อตั้งเมื่อ พ.ศ. 2533 ได้เริ่มการระดมทุนกับกลุ่มนักธุรกิจ กลุ่มแพทย์มาร่วมทุน หุ้นส่วนเยอะ มีผู้ถือหุ้นเกือบ 300 คน หลังจากได้ทุนก็เริ่มก่อสร้างโรงพยาบาลใช้เวลาประมาณ 2 ปี โดยในปลาย พ.ศ. 2535 เริ่มเปิดให้บริการจริงวันที่ 14 กุมภาพันธ์ พ.ศ. 2536 โดยเชิญอานันท์ ปันยารชุน มาเป็นประธานในพิธีเปิด เมื่อ พ.ศ. 2539 บริษัท โรงพยาบาลลาดพร้าว 2 จำกัด (LP2) ด้วยทุนจดทะเบียน 50.00 ล้านบาท
บริษัท โรงพยาบาล ลาดพร้าว จำกัด (มหาชน) ได้จดทะเบียน เป็นบริษัทมหาชนจำกัด เมื่อวันที่ 11 มีนาคม พ.ศ. 2536 เริ่มซื้อขายในตลาดหลักทรัพย์แห่งประเทศไทยในวันที่ 28 ตุลาคม พ.ศ. 2558
โรงพยาบาลลาดพร้าวมีจำนวนเตียงตามการจดทะเบียน 206 เตียง บริการด้านการรักษาโรคทั่วไปและศูนย์รวมแพทย์เฉพาะทาง บริการผู้ป่วยนอกมีศูนย์และบริการคลีนิกบริการจำนวน 18 ศูนย์ และบริการผู้ป่วยภายใน
บริษัทย่อย

จากข้อมูลในรายการข้อมูลประจำปี 2563 ระบุดังนี้
บริษัท ศูนย์ห้องปฏิบัติการและวิจัยทางการแพทย์และการเกษตรแห่งเอเซีย จำกัด (AMARC) ถือหุ้นร้อยละ 97.14
บริษัท ศูนย์บริหารจัดการธุรกิจแห่งเอเซีย จำกัด (ABMC) ถือหุ้นร้อยละ 99.99
บริษัท ศูนย์ห้องปฏิบัติการและวิจัยทางการแพทย์แห่งเอเซีย จำกัด (AMLC) ถือหุ้นร้อยละ 99.99
บริษัท โรงพยาบาลลาดพร้าว 2 จำกัด (LP2) ถือหุ้นร้อยละ 99.99
บริษัท โรงพยาบาลเอเชีย จำกัด (AH) ถือหุ้นร้อยละ 50.80 ดำเนินการธุรกิจโรงพยาบาลในจังหวัดพระนครศรีอยุธยา
แอร์เจแปน

ระวังสับสนกับ เจแปนแอร์ไลน์ หรือ แอร์นิปปอน
แอร์เจแปน (ญี่ปุ่น: 株式会社エアージャパン) เป็นสายการบินราคาประหยัดสัญชาติญี่ปุ่น ที่มีฐานการบินและสำนักงานใหญ่ที่ท่าอากาศยานนานาชาตินาริตะในนครนาริตะ จังหวัดชิบะ แอร์เจแปนก่อตั้งขึ้นในปี 1990 เป็นสายการบินเช่าเหมาลำ ต่อมาได้เริ่มดำเนินการอีกครั้งในปี 2022 ในฐานะสายการบินต้นทุนต่ำ-ระยะไกลของเอเอ็นเอกรุ๊ป
ประวัติ > ช่วงแรก

แอร์เจแปนก่อตั้งขึ้นเมื่อวันที่ 29 มิถุนายน ค.ศ. 1990 ในชื่อ เวิล์ดแอร์เน็ตเวิร์ก และได้ถูกเอเอ็นเอควบคุมกิจการและเปลี่ยนการดำเนินงานเป็นสายการบินเช่าเหมาลำ ก่อนเลิกดำเนินงานในเดือนกันยายน ค.ศ. 1995 ต่อมาในเดือนกรกฎาคม ค.ศ. 2000 สายการบินได้เปลี่ยนชื่อเป็นแอร์เจแปนดังปัจจุบัน โดยทำการบินให้กับสายการบินแม่ ก่อนที่จะเริ่มให้บริการอีกครั้งเป็นสายการบินตามกำหนดเวลาในปี 2001 โดยมีเที่ยวบินแรกออกเดินทางจากโอซากะไปยังกรุงโซล ประเทศเกาหลีใต้ ด้วยเครื่องบินโบอิง 767-300 ที่โอนย้ายมาจากเอเอ็นเอ
เอเอ็นเอได้ประกาศควบรวมกิจการของเอเอ็นเอแอนด์เจพีเอกซ์เพรสเข้ากับแอร์เจแปนเมื่อวันที่ 2 เมษายน ค.ศ. 2010 ในปี 2018 สายการบินได้เริ่มให้บริการเครื่องบินโบอิง 787 ให้กับเอเอ็นเอ
ประวัติ > การพัฒนา

เมื่อวันที่ 8 มีนาคม ค.ศ. 2022 เอเอ็นเอเปิดเผยแผนการเปลี่ยนรูปแบบการดำเนินงานของแอร์เจแปนให้เป็นสายการบินต้นทุนต่ำ-ระยะไกล โดยจะมีเที่ยวบินเปิดตัวในเดือนกุมภาพันธ์ ค.ศ. 2023 พร้อมสโลแกน "Fly Thoughtful" ก่อนหน้านี้แอร์เจแปนได้ใช้รหัสเรียกขานเดียวกันกับออล นิปปอน แอร์เวย์ในทุกเที่ยวบิน ยกเว้นเส้นทางไปและกลับจากโซล-อินช็อน ฮ่องกง ไทเป และโฮโนลูลู ซึ่งใช้รหัสเรียกขานของแอร์เจแปน
เมื่อวันที่ 9 มีนาคม ค.ศ. 2022 เอเอ็นเอประกาศว่าแอร์เจแปนจะให้บริการเที่ยวบินไปและกลับจากจุดหมายปลายทางในเอเชียตะวันออกเฉียงใต้ โดยตั้งแต่เดือนกุมภาพันธ์ ค.ศ. 2024 จะเริ่มดำเนินเที่ยวบินหกเที่ยวต่อสัปดาห์สู่ท่าอากาศยานสุวรรณภูมิเป็นที่แรก ด้วยเครื่องบินโบอิง 787 ดรีมไลเนอร์ที่จัดเรียงด้วยที่นั่งชั้นประหยัดทั้งหมด โดยเป็นการแข่งขันกับซิปแอร์ โตเกียวของเจแปนแอร์ไลน์
จุดหมายปลายทาง

ณ เดือนกรกฎาคม ค.ศ. 2024 แอร์เจแปนดำเนินเที่ยวบินไปยังจุดหมายปลายทางดังนี้:
| ประเทศ | เมือง | ท่าอากาศยาน | หมายเหตุ | อ้างอิง |
| --- | --- | --- | --- | --- |
| ญี่ปุ่น | โตเกียว | ท่าอากาศยานนานาชาตินาริตะ | ฐานการบิน |  |
| สิงคโปร์ | สิงคโปร์ | ท่าอากาศยานชางงีสิงคโปร์ |  |  |
| เกาหลีใต้ | โซล | ท่าอากาศยานนานาชาติอินช็อน |  |  |
| ไทย | กรุงเทพมหานคร | ท่าอากาศยานสุวรรณภูมิ |  |  |
ฝูงบิน > ฝูงบินปัจจุบัน

ณ เดือนกรกฎาคม ค.ศ. 2024 แอร์เจแปนมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> J | ผู้โดยสาร> W | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| โบอิง 787-8 | 2 | — | — | — | 297 | 297 | โอนย้ายจากเอเอ็นเอ สำหรับการปฏิบัติการแบบต้นทุนต่ำ |
| โบอิง 787-8 | 34 | — | 12 | — | 323 | 335 | ปฏิบัติการให้กับเอเอ็นเอ |
| โบอิง 787-8 | 34 | — | 32 | 14 | 138 | 184 | ปฏิบัติการให้กับเอเอ็นเอ |
| โบอิง 787-8 | 34 | — | 42 | — | 198 | 240 | ปฏิบัติการให้กับเอเอ็นเอ |
| โบอิง 787-8 | 34 | — | 46 | 21 | 102 | 169 | ปฏิบัติการให้กับเอเอ็นเอ |
| โบอิง 787-8 | 34 | — | — | — | 324 | 324 | ปฏิบัติการให้กับเอเอ็นเอ |
| โบอิง 787-9 | 37 | — | 40 | 14 | 192 | 246 | ปฏิบัติการให้กับเอเอ็นเอ |
| โบอิง 787-9 | 37 | — | 48 | 21 | 146 | 215 | ปฏิบัติการให้กับเอเอ็นเอ |
| โบอิง 787-10 | 3 | — | 38 | 21 | 235 | 294 | ปฏิบัติการให้กับเอเอ็นเอ |
| รวม | 76 | — |  |  |  |  |  |
แอร์เจแปนมีอายุฝูงบินเฉลี่ย 8.4 ปี
ฝูงบิน > ฝูงบินในอดีต

แอร์เจแปนเคยให้บริการเครื่องบินดังต่อไปนี้:
โบอิง 767-300 จำนวน 39 ลำ
โลโก้เก่า
โบอิง 787-8 ของแอร์เจแปน ซึ่งปฏิบัติการให้เอเอ็นเอ
โน้ต

โน้ต (note) อาจหมายถึง
โน้ตดนตรี หรือ โน้ตเพลง (note) เสียงหรือสัญลักษณ์ของเสียง
ค่าของโน้ต (note value) ความยาวในการออกเสียง
สมุด หรือ สมุดโน้ต (notebook/notepad)
บันทึก (memorandum/memo) ชื่ออื่นเช่น บันทึกข้อความ บันทึกความจำ บันทึกช่วยจำ บันทึกเตือนความจำ
หมายเหตุ หรือ เชิงอรรถ (footnote)
ตั๋วสัญญาใช้เงิน (promissory note)
โน้ต เชิญยิ้ม ศิลปินตลก
อุดม แต้พานิช (โน้ส) นักพูด
นันทไกร ฉ่ำใจหาญ อดีตสมาชิกวงดนตรีโปเตโต้
ธนบัตร (banknote) ชาวไทยเรียกว่า bank ชาวตะวันตกเรียกว่า note ชาวอเมริกันเรียกว่า bill
ซัมซุง กาแลคซี โน้ต
โรบอทแดนซ์ (ท่าเต้น)

"โรบอทแดนซ์" (หรือหุ่นจำลอง) หรือท่าเต้นหุ่นยนต์ เป็นรูปแบบการเต้นรำแบบสตรีทแดนซ์ โดยอาศัยท่าทางที่ทำให้เกิดการสร้างภาพลวงตา ––มักเป็นที่สับสนกับป๊อปปิ้ง–– ซึ่งพยายามเลียนแบบหุ่นยนต์เต้นรำหรือหุ่นจำลอง  โรบอทแดนซ์ ได้รับความนิยมและมีชื่อเสียงหลังจากที่ ไมเคิล แจ็กสัน ใช้ท่าเต้นเมื่อแสดงเพลง "Dancing Machine" กับพี่น้องของเขาและหลังจากได้แสดงท่าเต้นอยู่บ่อยครั้ง ในระหว่างอาชีพเดี่ยวของเขา อย่างเช่นเพลง "Billie Jean"
↑  https://books.google.co.th/books?id=hK0rPUF85loC&pg=PA403&redir_esc=y#v=onepage&q&f=false
โรนิน

โรนิน อาจหมายถึง
โรนิง
ปลาโรนิน
ในประเทศญี่ปุ่นสมัยใหม่ คำว่าโรนิงยังถูกใช้เป็นชื่อเรียกผู้ที่สอบเข้าเรียนระดับมหาวิทยาลัย (หรือสอบเข้าเรียนในโรงเรียนอื่น) ไม่ผ่าน ทำให้พวกเขาเป็นนักเรียนที่ไม่มีโรงเรียนอยู่ เปรียบได้กับโรนิง ที่เป็นซามูไรแต่ไร้เจ้านายเพื่อรับใช้
ภาพยนตร์ของบริษัท ทเว็นตีธ์ เซนจูรี ฟ็อกซ์ เรื่อง โรนิน 5 มหากาฬล่าพลิกนรก ที่ออกฉายเมื่อปีพ.ศ. 2541 (กำกับโดย จอห์น แฟรงเค็นเฮเมอร์) มีเนื้อเรื่องที่เกี่ยวข้องกับเหล่าอดีตสายลับผู้เชี่ยวชาญสมัยสงครามเย็น ที่ปัจจุบันกลายเป็นนักรบไร้สังกัดผู้มุ่งแสวงหาความอยู่รอดและเกียรติยศ
หนังสือการ์ตูนเรื่อง โรนิน ที่สร้างโดยแฟรงค์ มิลเลอร์ มีเนื้อเรื่องกล่าวถึงโรนิงผู้หนึ่งที่กลับมาจุติใหม่อีกครั้งในนครนิวยอร์กยุคอนาคต
ในขณะเดียวกัน โรนิน (ซึ่งมีอีกชื่อหนึ่งว่า เอคโคห์) ยังเป็นชื่อของสมาชิกใหม่ในการ์ตูนชุดของสหรัฐเรื่อง อเวนเจอรส์ ด้วย
ส่วนหนังสือการ์ตูนอเมริกันอีกเรื่องหนึ่งที่ออกจำหน่ายมาอย่างยาวนาน และมีตัวละครในแบบโรนิงอยู่ด้วยก็คือเรื่อง อุซางิ โยจิมโบ โดยที่ตัวละครโรนิงตัวนี้ไม่ใช่มนุษย์ แต่เป็นกระต่าย
ในวิดีโอเกมชุด ไฟนอล แฟนตาซี X ก็มีการแสดงความเคารพให้นักรบโรนิง โดยการสร้างตัวละครหลักที่ได้รับแรงบันดาลใจจากลักษณะของโรนิงออกมาอย่างน้อยสองตัว นั่นคือ ออรอน และโยจิมโบ
โมกเหลือง

| โมกเหลือง> สถานะการอนุรักษ์ |
| --- | --- |
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Wrightia
สปีชีส์:: W.  viridiflora
ชื่อทวินาม
Wrightia viridiflora Kerr.

โมกเหลือง ชื่อวิทยาศาสตร์:  Wrightia viridiflora เป็นพืชในวงศ์ Apocynaceae เป็นไม้พุ่มขนาดเล็ก เปลือกลำต้นและกิ่งมีเลนติเซลเป็นรอยขีดนูน สีขาว ใบเดี่ยวเรียงตรงข้าม แผ่นใบด้านบนเรียบ ด้านล่างมีขนเล็กน้อย ดอกช่อออกที่ปลายยอด สีเขียวอ่อนหรือเขียวอมเหลือง ติดผลเป็นฝักคู่ แห้งแตก เมล็ดมีปุย ปลิวตามลม ดอกบานช่วงมิถุนายน-ตุลาคม พบครั้งแรกในประเทศไทยเมื่อ 25 มิถุนายน พ.ศ. 2473 ที่ อำเภอมวกเหล็ก จังหวัดสระบุรี โดยหมอคาร์ ชาวไอริช ปัจจุบันใช้เป็นไม้ประดับ เป็นพืชเฉพาะถิ่นในประเทศไทย พบเฉพาะเขาหินปูนในภาคกลางและภาคตะวันตก
โนโว นอร์ดิสค์

| --- | --- |
โลโกของโนโว นอร์ดิสค์ รูปกระทิงและดวงอาทิตย์ระหว่างเขา มาจากเทพเจ้าอียิปต์ เอปิส
สำนักงานใหญ่ที่เปาสเวะเออ ประเทศเดนมาร์ก
ประเภท: มหาชน
การซื้อขาย: แนสแด็ก โคเปนเฮเกน: NOVO B NYSE: NVO 
ISIN: DK0060534915 
อุตสาหกรรม: ธุรกิจยา, บริการสุขภาพ
ก่อตั้ง: 21 ธันวาคม 1923; 100 ปีก่อน (1923-12-21)
สำนักงานใหญ่: เปาสเวะเออ, เดนมาร์ก
บุคลากรหลัก: Helge Lund (ประธานคณะกรรมการ) Lars Fruergaard Jørgensen (ประธานบริษัทและซีอีโอ)
ผลิตภัณฑ์: Ozempic Ryzodeg Victoza NovoEight Activella Novolin Levemir NovoSeven Norditropin Tresiba Xultophy NovoRapid Fiasp Saxenda
รายได้:  176.9 billion kr. (2022)
รายได้จากการดำเนินงาน:  74.81 billion kr. (2022)
รายได้สุทธิ:  55.53 billion kr. (2022)
สินทรัพย์:  241.3 billion kr. (2022)
ส่วนของผู้ถือหุ้น:  83.49 billion kr. (2022)
เจ้าของ: โนโว โฮลดิงส์ เอ/เอส (28%)
พนักงาน:  55,185 (end 2022)
เว็บไซต์: novonordisk.com
เชิงอรรถ / อ้างอิง 
โนโว นอร์ดิสค์ เอ/เอส (อักษรโรมัน: Novo Nordisk A/S) เป็นบริษัทยาข้ามชาติสัญชาติเดนมาร์ก มีสำนักงานใหญ่อยู่ในเมืองเปาสเวะเออ ประเทศเดนมาร์ก  และหน่วยการผลิตอยู่ในเก้าประเทศกับสำนักงานในห้าประเทศ โนโว อนร์ดิสค์ อยู่ภายใต้การควบคุมของผู้ถือหุ้นใหญ่ โนโว โฮลดิง เอ/เอส ซึ่งถือหุ้นประมาณ 28% และ 77% ในหุ้นลงคะแนน
โนโว นอร์ดิสค์ ผลิตและจัดจำหน่ายผลิตภัณฑ์และบริการยา โดยเฉพาะอย่างยิ่งสำหรับการดูแลโรคเบาหวาน ผลิตภัณฑ์หลักของบริษัทคือยาเซมากลูไทด์ ยารักษาเบาหวานที่จำหน่ายภายใต้ชื่อการค้า Ozempic และเพื่อการรักษาโรคอ้วน ภายใต้ชื่อการค้า Wegovy โนโว นอร์ดิสค์ ยังมีส่วนร่วมในการดูแลฮีโมสเตซิส, การรักษาฮอร์โมนเจริญเติบโต และ การรักษาทดแทนฮอร์โมนในสตรีหมดประจำเดือน บริษัทผลิตยาจำนวนมากภายใต้ชื่อการค้าที่ต่างกันไป เช่น Levemir, Tresiba, NovoLog, Novolin R, NovoSeven, NovoEight และ Victoza
โนโว นอร์ดิสค์ เป็นผู้ว่าจ้างงานรวมมากกว่า 48,000 คนทั่วโลก และวางขายผลิตภัณฑ์ในมากกว่า 168 ประเทศ บริษัทก่อตั้งขึ้นในปี 1989 ผ่านการรวมกันของบริษัทเดนมาร์กสองเจ้าซึ่งมีประวัติย้อนไปถึงทศวรรษ 1920 โลโกของโนโว นอร์ดิสค์ เป็นรูปกระทิงอาปิส หนึ่งในสัตว์ศักดิ์สิทธิ์ของอียิปต์โบราณ โนโว นอร์ดิสค์ เป็นสมาชิกเต็มของสหพันธ์สามคมและอุตสาหกรรมยายุโรป (EFPIA)
บริษัทได้รับการจัดอันดับอยู่ที่ 25 ใน 100 บริษัทที่ดีที่สุดสำหรับการทำงานในปี 2010 และที่ 72 ในปี 2014 โดย ฟอร์ชูน ในเดือนกรกฎาคม 2012, โนโว นอร์ดิสค์ ได้รับการขึ้นชื่อเป็นบริษัทที่ยั่งยืนที่สุดในโลกโดยนิตยสารธุรกิจ คอร์เปอเรตไนตส์ ส่วนบริษัทลูก (spin-off company) โนโวซัยม์ อยู่ที่สี่ โนโว นอร์ดิสค์ เป็นบริษัทยาที่ใหญ่ที่สุดในประเทศเดนมาร์ก มูลค่าราคาตลาดของบริษัทมากกว่าจีดีพีของเศรษฐกิจในประเทศเดนมาร์กในปี 2023
แอร์เออแอร์ สายเด

แอร์เออแอร์ สายเด (RER D)  เป็นเส้นทางรถไฟฟ้าแอร์เออแอร์ กรุงปารีส วิ่งจากสถานีออรี-ลา-วีล-กัว (D1) ไปยังสถานีเมอเลิง (D2) และสถานีมาลแซร์บ (D4) โดยเส้นทางนี้เป็นที่รู้จักกันในชื่อ แอร์เออแอร์ ปูแบล ("สายรถขยะ")
เปิดให้บริการ: 27 กันยายน ค.ศ. 1987
ระยะทาง : 190 km (120 mi)
สถานี : 59
ดูเพิ่ม

รายชื่อสถานีรถไฟฟ้าแอร์เออแอร์
แหล่งข้อมูลอื่น > อังกฤษ

RATP's English-language website
RATP's interactive map of the RER
RATP's interactive map of the Paris métro
แหล่งข้อมูลอื่น > ฝรั่งเศส

RATP official website เก็บถาวร 2008-12-25 ที่ เวย์แบ็กแมชชีน
Mobidf website, dedicated to the RER (unofficial)[ลิงก์เสีย]
Metro-Pole website, dedicated to Paris public transports (unofficial) เก็บถาวร 2005-12-08 ที่ เวย์แบ็กแมชชีน
โมกเหลืองใบบาง

| โมกเหลืองใบบาง> สถานะการอนุรักษ์ |
| --- | --- |
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Wrightia
สปีชีส์:: W.  lecomtei
ชื่อทวินาม
Wrightia lecomtei Pitard

โมกเหลืองใบบาง ชื่อวิทยาศาสตร์: Wrightia lecomtei  Pitard เป็นพืชในวงศ์ Apocynaceae เป็นไม้ยืนต้นขนาดเล็ก  มีขนละเอียดตามกิ่งอ่อน ก้านใบ แผ่นใบทั้งสองด้าน กิ่งที่แกจะไม่มีขน ดอกช่อ ขอบกลีบเลี้ยงมีขนเป็นชายครุย ดอกบานสีขาวนวลหรือขาวอมเหลือง กลีบดอกมีขน เกสรตัวผู้ติดบนกลีบดอกส่วนที่เชื่อมกันเป็นหลอด พืชชนิดนี้พบมากในกัมพูชา ในไทยมีรายงานว่าพบที่นครสวรรค์ จันทบุรีและพัทลุง